CELEX: C2005/315/27
Language: sk
Date: 2005-12-10 00:00:00
Title: Vec T-364/05: Žaloba podaná  26. septembra 2005  – Saint-Gobain Pam/ÚHVT

10.12.2005   
            
            
               SK
            
            
               Úradný vestník Európskej únie
            
            
               C 315/14
            
         Žaloba podaná 26. septembra 2005 – Saint-Gobain Pam/ÚHVT
   (Vec T-364/05)
   (2005/C 315/27)
   Jazyk žaloby: francúzština
   Účastníci konania
   
      Žalobca: Saint-Gobain Pam SA (Nancy, Francúzsko) (v zastúpení: J. Blanchard, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Propamsa SA
   Návrhy žalobcu
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu z 15. apríla 2005,
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: žalobca
   
      Prihlasovaná ochranná známka: slovná ochranná známka „PAM PLUVIAL“ pre výrobky zaradené do triedy 6 („kovové potrubia a rúry alebo potrubia a rúry na kovovej báze, liatinové potrubia a rúry, kovové spojky pre uvedené výrobky“) a triedy 17 („nekovové spojky pre nekovové neohybné potrubia a rúry“).
   
      Majiteľ ochrannej známky alebo označenia, ktoré je základom námietkového konania: Propamsa SA
   
      Ochranná známka alebo označenie, ktoré je základom námietkového konania: španielska čiastočne obrazová ochranná známka č. 737 992„PAM PAM“ pre výrobky zaradené do triedy 19 („stavebné materiály“), španielska slovná ochranná známka č. 120 075„PAM“ pre výrobky zaradené do triedy 19 („cementy“) a medzinárodná ochranná známka č. 463 089„PAM“ pre výrobky zaradené do triedy 1 („adhezíva na priemyselné účely“) a triedy 19 („nekovové stavebné materiály“)
   
      Rozhodnutie námietkového oddelenia: vyhovenie námietke a zamietnutie prihlášky
   
      Rozhodnutie odvolacieho senátu: zamietnutie odvolania
   Dôvody žaloby:
   Porušenie zásady funkčnej kontinuity medzi rôznymi stupňami Úradu pre harmonizáciu vnútorného trhu v tom zmysle, že uvedená zásada nemôže mať za následok, že účastník konania, ktorý pred príslušným oddelením v prvom stupni nepredložil určité skutkové a právne okolnosti v lehotách stanovených v tomto stupni, by sa nemohol podľa článku 74 ods. 2 nariadenia č. 40/94 dovolať týchto okolností pred odvolacím senátom.
   Porušenie článku 8 ods. 1 písm. b) uvedeného nariadenia.